[{"text_idx": "#000025", "text": "wrth wraidd popeth a wnawn"}, {"text_idx": "#000026", "text": "Mae un o\u2019n graddedigion wrthi\u2019n datblygu busnes bagiau llaw sy\u2019n defnyddio lledr fegan moethus"}, {"text_idx": "#000028", "text": "Mae cwmni newydd un o raddedigion Prifysgol Caerdydd sy\u2019n gwneud bagiau llaw a\u0302 lledr fegan moethus ac sy\u2019n defnyddio dail pi\u0302n-afal yn lansio platfform newydd y mis hwn."}, {"text_idx": "#000029", "text": "Mae Shivam Mishra, un o gyn-fyfyrwyr Ysgol Busnes Caerdydd (MSc, 2020) wedi creu Ty\u0302 Hedge \u2013 gwefan sy\u2019n caniata\u0301u i brynwyr greu eu bagiau llaw moethus a chrefftwrus eu hunain yn ogystal a\u0302 dewis dyluniadau personol wedi\u2019u crefftio a\u0302 llaw i addurno\u2019r hyn maen nhw\u2019n ei brynu."}, {"text_idx": "#000031", "text": "Wedi iddo gael grant dechrau busnes gwerth \u00a32,000 gan Busnes Cymru, mae Dozi Imp yn defnyddio Pin\u0303atex, sef tecstil naturiol sy\u2019n defnyddio dail pi\u0302n-afal gwastraff ac sy\u2019n cael ei gynhyrchu gan y gwneuthurwr Ananas Anam yn y DU."}, {"text_idx": "#000032", "text": "Ar fagiau moethus Dozi Imp mae dyluniadau unigryw gan grefftwyr a chrefftwragedd o\u2019r India sy\u2019n gelfydd yng nghrefft Zardozi \u2013 math o frodwaith metel sy\u2019n tarddu o Lucknow, sef tref enedigol Shivam."}, {"text_idx": "#000035", "text": "A: \u201cMae\u2019r syniad i lansio busnes newydd sy\u2019n frand moethus cynaliadwy yn deillio o\u2019r cyfnod yng Nghaerdydd tra roeddwn i\u2019n astudio ar gyfer fy MSc Strategaeth Busnes ac Entrepreneuriaeth ym Mhrifysgol Caerdydd."}, {"text_idx": "#000039", "text": "C: Beth oedd y rhwystrau mwyaf roedd yn rhaid ichi eu goresgyn wrth greu\u2019r busnes?"}, {"text_idx": "#000040", "text": "A: \u201cProfiad trwy fethu yw\u2019r wers fwyaf y gall rhywun ei dysgu. Dechreuais y busnes hwn ar ddechrau pandemig Covid-19 pan roedd gweithgarwch economaidd byd-eang yn sefyll ar ei unfan. Nid oedd unrhyw gyflenwyr ar gyfer deunydd crai, ac nid oedd gweithdai na ffatri\u0308oedd lleol yn fodlon paratoi casgliad sampl o fagiau llaw ar gyfer fy musnes newydd."}, {"text_idx": "#000042", "text": "Mae Zardozi, sy\u2019n tarddu o Lucknow, yn sgil draddodiadol sy\u2019n defnyddio edafedd metelaidd aur ac arian wedi\u2019u gwehyddu ar ffabrig. Cawsai ei defnyddio ar ddodrefn palasau yn yr India yn ystod y 18fed a\u2019r 19eg ganrif a dyma gelfyddydwaith traddodiadol ac unigryw sy\u2019n rhoi gwedd hollol wahanol i\u2019n cynnyrch."}, {"text_idx": "#000043", "text": "Un o\u2019r heriau mawr drwy gydol y daith hon fu sicrhau cynaliadwyedd. Roedd cynnal y gadwyn gyflenwi a lleoliad cynhyrchu\u2019r bagiau yn dipyn o her: i oresgyn hyn, rwy wedi lansio Ty\u0302 Hedge, sef gwefan bersonol ar sail apwyntiad sy\u2019n caniata\u0301u i gwsmeriaid a chleientiaid greu eu bagiau llaw moethus a phwrpasol eu hunain."}, {"text_idx": "#000044", "text": "Bydd ein lansiad newydd yn canolbwyntio ar gynhyrchu\u2019n lleol yn y DU i sicrhau bod y deunydd yn gwbl gynaliadwy, gan adlewyrchu ein gwerthoedd a\u2019n hymrwymiadau tuag at fyd natur drwy symud tuag at economi gylchol. Mae\u2019n golygu y gall cwsmeriaid a chleientiaid greu eu darn personol ac unigryw o fag llaw wedi\u2019i frodio a\u0302 lledr fegan moethus, neu archebu bag llaw a\u0302 lledr fegan syml heb waith celf arno, gan y bydd hyn yn creu incwm i wneuthurwyr y bagiau llaw, y crefftwyr a chyflenwyr yr ategolion.\u201d"}, {"text_idx": "#000046", "text": "A: \u201cMae gwytnwch, cymhelliant, a bod yn hyblyg o ran y syniad yn hollbwysig, ond efallai mai\u2019r sgil bwysicaf yw rhwydweithio"}, {"text_idx": "#000047", "text": "Fy nghyngor i raddedigion diweddar sydd eisiau creu busnes yw bod yn benderfynol a bod a\u0302 ffydd yn eich syniadau, gan y bydd hyn yn arwain at ragor o gymhelliant a gwytnwch."}]